Woldemar av Slesvig-Holsten-Sønderborg-Augustenborg

Heinrich Carl Woldemar (1810–1871) var en prøyssisk general. 

Han ble født i Leipzig som sønn av den danske offiser Frederik Carl Emil av Slesvig-Holsten-Sønderborg-Augustenborg og Sophie Eleonore, født friherreinne von Scheel (1776–1836). Da foreldrenes ekteskap ikke ble ansett som standsmessig, hadde de forlatt Danmark og slått seg ned i Leipzig.  

På grunn av en duell, måtte Woldemar avbryte jusstudiene i Leipzig, og begynte i stedet en offiserskarriere i prøyssisk tjeneste. I 1858 ble han utnevnt til generalmajor og mottok heretter æresborgerskap i Magdeburg. I 1861 ble han først forfremmet til adjutant-general for kong Wilhelm I, og ikke lenge etter til generalløytnant. 

Han døde ugift som guvernør i Mainz.

Referanser 

Huset Slesvig-Holsten-Sønderborg-Augustenborg
Prøyssisk militærpersonell
Personer fra Leipzig